A Bizottság határozata
(1994. január 26.)
a húsipari termékek Bahreinből történő behozatalára irányadó állat-egészségügyi feltételekről és az állatorvosi bizonyítvány kiállításáról, valamint a 79/542/EGK tanácsi határozat és a 91/449/EGK bizottsági határozat módosításáról
(EGT vonatkozású szöveg)
(94/59/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 1601/92/EGK irányelvvel [1] módosított, a szarvasmarhafélék, a sertések, a friss hús és húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 22. cikkének (1) bekezdésére,
mivel a legutóbb a 93/507/EK bizottsági határozattal [3] módosított 79/542/EGK tanácsi határozat [4] meghatározza azon harmadik országok jegyzékét, amelyekből a tagállamok engedélyezik a szarvasmarhafélék, sertések, lófélék, juh és kecske, továbbá nyers hús és húsipari termékek behozatalát;
mivel a legutóbb a 91/504/EGK határozattal [5] módosított 93/449/EGK bizottsági határozat [6] meghatározza az állatorvosi bizonyítvány mintáját a harmadik országokból behozott húsipari termékek vonatkozásában;
mivel a közösségi állatorvosi kiküldetést követően úgy tűnik, hogy az állat-egészségügyi helyzet ellenére Bahrein megfelelően felépített és szervezett állatorvosi szolgálattal rendelkezik; mivel a Közösségbe bevitelre szánt egyes hőkezelt húsipari termékek előállítását az Állat-egészségügyi Szolgálatok által kijelölt hatósági állatorvos fogja felügyelni;
mivel az állat-egészségügyi feltételeket és az állatorvosi bizonyítványt minden érintett harmadik ország állat-egészségügyi helyzetéhez igazítani kell;
mivel garanciákat adtak arra, hogy a Bahreinben feldolgozandó nyers hús a 72/462/EGK irányelv rendelkezései alapján engedélyezett létesítményekből származik;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A tagállamok Bahreinből olyan húsipari termékek behozatalát engedélyezik, amelyek átmentek
- légmentesen zárt tartályban hőkezelésen legalább F0= 3 vagy ennél nagyobb értékre, vagy
- olyan hőkezelésen, amelynek során a központi hőmérséklet legalább a 80 °C-ot elérte.
(2) A tagállamok nem engedélyezik Bahreinből az (1) bekezdésben említettektől eltérő húsipari készítmények behozatalát.
2. cikk
A 79/542/EGK határozat mellékletének I. része az ISO kód betűrendjének megfelelő helyen az alábbi sorral egészül ki:
+++++ TIFF +++++
3. cikk
A 91/449/EGK tanácsi határozat a következőképpen módosul:
1. A B. melléklet II. részében az állatorvosi bizonyítvány mintájának használatára feljogosított országok jegyzéke a következő ország beillesztésével módosul:
"Bahrein".
2. A C melléklet II. részében az állatorvosi bizonyítvány mintájának használatára feljogosított országok jegyzéke a következő ország beillesztésével módosul:
"Bahrein".
4. cikk
Ennek a határozatnak a tagállamok a címzettjei.
Kelt Brüsszelben, 1994. január 26-án